સુરેન્દ્રનગર જિલ્લામાં વઢવાણ, ધ્રાંગધ્રા અને લીંબડી આ ત્રણ નગરપાલીકાના પ્રમુખની વરણી માટેની તારીખો જાહેર થતાની સાથે પ્રમુખ પદ મેળવવા માટે ચૂંટાયેલા સદસ્યો મેદાને પડયા છે. વઢવાણમાં કોંગ્રેસ તો ધ્રાંગધ્રા અને લીંબડીમાં ભાજપની બોડી છે. ત્યારે વઢવાણમાં અંદરોઅંદરની ખેંચતાણ કોંગ્રેસને નડે તેવી સ્થિતિ છે. તો લીંબડી અને ધ્રાંગધ્રામાં હોદ્દા માટેનું લોબીંગ ભાજપને દઝાડે તેમ છે. ત્યારે પ્રમુખ સહિતના પદ લેવા માટે સદસ્યો પોતાના રાજકીય આકાઓના ઘરના પગથીયા ઘસતા થઇ ગયા છે. જયારે પક્ષના મોવડીઓ પણ કોને તાજ આપવો અને કોને કાપવા તેના ચોકઠા ગોઠવવા લાગી ગયા છે.